
8 DR.31.5.2004 

 

 Dato’ Dr. Hilmi bin Yahaya:  Tuan Yang di-Pertua,  setakat ini tidak ada set 
kriteria yang telah ditetapkan di dalam program ini.  Sejak 1993 sehingga sekarang ini 
tahun 2004 masih terdapat banyak lagi syarikat-syarikat yang telah pun dilantik di 
dalam program ini.  Termasuk  pada tahun ini tahun 2004 sudah ada 11 syarikat yang 
dilantik iaitu enam untuk pembuatan dan lima untuk khidmat kerja dan perkhidmatan 
dan saya lihat rekod yang ada tiap-tiap tahun sejak 1994 sehingga sekarang memang 
ada banyak syarikat yang telah dilantik.  Tiap-tiap tahun  ada antara  dua syarikat 
sehingga 23 syarikat yang dilantik yang mana tiap-tiap tahun akan bertambah  jumlah 
syarikat yang terlibat. 

  

5. Tuan Jawah anak Gerang [Lubok Antu] minta Menteri Keselamatan Dalam 
Negeri menyatakan:- 

(a) bilangan kes kecurian kereta di Sempadan Kalimantan – 
Borneo hingga sekarang; dan  

(b) tindakan yang diambil oleh Kerajaan untuk mengatasi kes 
kecurian kereta di Sempadan Kalimantan-Borneo.         

Setiausaha Parlimen Kementerian Keselamatan Dalam Negeri [Datuk 
Wira Abu Seman Yusop]:  Tuan Yang di-Pertua,  kementerian ini tidak mempunyai 
rekod  yang khusus mengenai bilangan kes kecurian kereta di sempadan Kalimantan-
Borneo.  Walau bagaimanapun, bagi kes kecurian kenderaan seluruh negeri Sarawak 
pada tahun 2003 adalah sebanyak 2,849 buah,  terdiri dari berbagai jenis kenderaan 
termasuk motosikal.  Daripada jumlah tersebut sebanyak 340 kes adalah melibatkan 
kecurian kereta.  Bagi tempoh Januari hingga April 2004 pula sebanyak  1,037 
berbagai-bagai jenis kenderaan telah dilaporkan hilang.  Dari angka ini sebanyak 145 
buah adalah kereta.   

Bagi menjawab soalan (b), di antara langkah-langkah yang telah diambil oleh 
kerajaan melalui polis untuk mengatasi kes-kes kecurian kereta di Kalimantan - Borneo 
adalah seperti berikut: 

i) menjalankan sekatan jalan raya di lokasi yang strategik  
bertempat di laluan berdekatan sempadan; 

ii) mengadakan rondaan di sempadan bersama Angkatan 
Tentera Malaysia dan Kalimantan Polis Darat;  

iii) mengadakan  Mesyuarat Rapat Koordinasi antara PDRM dan 
KAPORDA dua kali setahun yang  menjurus usaha-usaha 
mengatasi kegiatan haram dan jenayah antara kedua-dua 
negara; dan  

iv) menubuhkan jawatankuasa bertindak sempadan oleh kerajaan 
negeri Sarawak bagi mengatasi masalah jalan haram di 
sempadan yang menyambung kepada kegiatan penyeludupan 
kenderaan curi. 

 Tuan Jawah anak Gerang:  Terima kasih atas jawapan yang diberikan, sama 
ada kerajaan sedar hampir tiap-tiap hari  banyak kereta telah dicuri melalui sempadan 
khasnya di jalan-jalan tikus yang ada di sempadan  Borneo khasnya di Lubok Antu 
sama ada kerajaan  mempunyai cadangan untuk membina  tembok di jalan-jalan tikus 
yang banyak di sempadan tersebut. 

 Datuk Wira Abu Seman Yusop: Terima kasih Tuan Yang di-Pertua, tindakan 
yang telah diambil oleh kerajaan melalui polis adalah seperti mana yang telah 
dinyatakan tadi dan tindakan-tindakan ini adalah memadai jika dibandingkan jika 
kerajaan hendak mendirikan tembok sempadan  bagi mengatasi masalah kecurian ini.  
Maka kalau tembok dibina maka kosnya akan lebih tinggi yang dikenakan oleh kerajaan 
jadi oleh itu kerajaan pada masa ini tidak bercadang untuk mewujudkan tembok 
sempadan antara  Sarawak-Kalimantan.  Terima kasih    

Tuan Salahuddin bin Ayub [Kubang Kerian]: Terima kasih Tuan Yang di-
Pertua dan Yang Berhormat. Soalan saya, adakah senario ini menggambarkan bahawa 
di Sarawak ini kekurangan anggota polis, anggota keselamatan, dan kalau ini berlaku, 
adakah kerajaan tidak bercadang untuk menambah bilangan anggota keselamatan di 
Sarawak untuk mengatasi masalah ini. 



Dato' Dr. Hilmi bin Yahaya: Tuan Yang di-Pertua, setakat ini tidak ada set kriteria yang telah ditetapkan di dalam program ini. Sejak 1993 sehingga sekarang ini tahun 2004 masih terdapat banyak lagi syarikat-syarikat yang telah pun dilantik di dalam program ini. Termasuk pada tahun ini tahun 2004 sudah ada 11 syarikat yang dilantik iaitu enam untuk pembuatan dan lima untuk khidmat kerja dan perkhidmatan dan saya lihat rekod yang ada tiap-tiap tahun sejak 1994 sehingga sekarang memang ada banyak syarikat yang telah dilantik. Tiap-tiap tahun ada antara dua syarikat sehingga 23 syarikat yang dilantik yang mana tiap-tiap tahun akan bertambah jumlah syarikat yang terlibat. 5. Tuan Jawah anak Gerang [Lubok Antu] minta Menteri Keselamatan Dalam Negeri menyatakan:-. (a) bilangan kes kecurian kereta di Sempadan Kalimantan- Borneo hingga sekarang; dan. (b) tindakan yang diambil oleh Kerajaan untuk mengatasi kes kecurian kereta di Sempadan Kalimantan-Borneo. Setiausaha Parlimen Kementerian Keselamatan Dalam Negeri [Datuk Wira Abu Seman Yusop]: Tuan Yang di-Pertua, kementerian ini tidak mempunyai rekod yang khusus mengenai bilangan kes kecurian kereta di sempadan Kalimantan- Borneo. Walau bagaimanapun, bagi kes kecurian kenderaan seluruh negeri Sarawak pada tahun 2003 adalah sebanyak 2,849 buah, terdiri dari berbagai jenis kenderaan termasuk motosikal. Daripada jumlah tersebut sebanyak 340 kes adalah melibatkan kecurian kereta. Bagi tempoh Januari hingga April 2004 pula sebanyak 1,037 berbagai-bagai jenis kenderaan telah dilaporkan hilang. Dari angka ini sebanyak 145 buah adalah kereta. Bagi menjawab soalan (b), di antara langkah-langkah yang telah diambil oleh kerajaan melalui polis untuk mengatasi kes-kes kecurian kereta di Kalimantan- Borneo adalah seperti berikut: i) menjalankan sekatan jalan raya di lokasi yang strategik bertempat di laluan berdekatan sempadan; ii) mengadakan rondaan di sempadan bersama Angkatan Tentera Malaysia dan Kalimantan Polis Darat; iii) mengadakan Mesyuarat Rapat Koordinasi antara PDRM dan KAPORDA dua kali setahun yang menjurus usaha-usaha mengatasi kegiatan haram dan jenayah antara kedua-dua negara; dan. iv) menubuhkan jawatankuasa bertindak sempadan oleh kerajaan negeri Sarawak bagi mengatasi masalah jalan haram di sempadan yang menyambung kepada kegiatan penyeludupan kenderaan curi. Tuan Jawah anak Gerang: Terima kasih atas jawapan yang diberikan, sama ada kerajaan sedar hampir tiap-tiap hari banyak kereta telah dicuri melalui sempadan khasnya di jalan-jalan tikus yang ada di sempadan Borneo khasnya di Lubok Antu sama ada kerajaan mempunyai cadangan untuk membina tembok di jalan-jalan tikus yang banyak di sempadan tersebut. Datuk Wira Abu Seman Yusop: Terima kasih Tuan Yang di-Pertua, tindakan yang telah diambil oleh kerajaan melalui polis adalah seperti mana yang telah dinyatakan tadi dan tindakan-tindakan ini adalah memadai jika dibandingkan jika kerajaan hendak mendirikan tembok sempadan bagi mengatasi masalah kecurian ini. Maka kalau tembok dibina maka kosnya akan lebih tinggi yang dikenakan oleh kerajaan jadi oleh itu kerajaan pada masa ini tidak bercadang untuk mewujudkan tembok sempadan antara Sarawak-Kalimantan. Terima kasih. Tuan Salahuddin bin Ayub [Kubang Kerian]: Terima kasih Tuan Yang di- Pertua dan Yang Berhormat. Soalan saya, adakah senario ini menggambarkan bahawa di Sarawak ini kekurangan anggota polis, anggota keselamatan, dan kalau ini berlaku, adakah kerajaan tidak bercadang untuk menambah bilangan anggota keselamatan di Sarawak untuk mengatasi masalah ini.